CELEX: 22021D0211
Language: bg
Date: 2018-07-06 00:00:00
Title: Решение на Съвместния комитет на ЕИП № 149/2018 от 6 юли 2018 година за изменение на приложение IV (Енергетика) към Споразумението за ЕИП [2021/211]

25.2.2021   
               
               
                  BG
               
               
                  Официален вестник на Европейския съюз
               
               
                  L 67/42
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 149/2018
         от 6 юли 2018 година
         за изменение на приложение IV (Енергетика) към Споразумението за ЕИП [2021/211]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение за изпълнение (ЕС) 2017/2356 на Комисията от 15 декември 2017 г. за признаване на доклада на Австралия, съдържащ данни за типичните стойности на емисиите на парникови газове, дължащи се на отглеждането на селскостопански суровини, в съответствие с Директива 2009/28/ЕО на Европейския парламент и на Съвета (1) следва да бъде включено в Споразумението за ЕИП.
                  
               
                     (2)
                  
                  
                     Поради това приложение IV към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 41 (Директива 2009/28/ЕО на Европейския парламент и на Съвета) от приложение IV към Споразумението за ЕИП се вмъква следната точка:
            
                        „41а.
                     
                     
                        
                           32017 D 2356: Решение за изпълнение (ЕС) 2017/2356 на Комисията от 15 декември 2017 г. за признаване на доклада на Австралия, съдържащ данни за типичните стойности на емисиите на парникови газове, дължащи се на отглеждането на селскостопански суровини, в съответствие с Директива 2009/28/ЕО на Европейския парламент и на Съвета (ОВ L 336, 16.12.2017 г., стр. 55).
                        Решението не се прилага за Лихтенщайн.“
                     
                  
         
            Член 2
            Текстовете на Решение за изпълнение (ЕС) 2017/2356 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 7 юли 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 6 юли 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 336, 16.12.2017 г., стр. 55.
         
            (*1)  Без отбелязани конституционни изисквания.